آذربایجان پرزیدنتی الهام علی یئو خاریجی ایشلر ناظیری مولود چاووش اوغلو، میللی مودافعه ناظیری حولوصی آکار، قورو قوشون‌لار قوموتانی ژنرال اومید دوندار و میللی کشفیات ایداره‌سی‌نین رئیسی هاکان فیدانی قبول ائدیب.
تورکیه-‌دن گئدن نماینده هئیتینی سلاملایان پرزیدنت الهام علی یئو دئییب:
-عزیز دوست‌لار، حؤرمت‌لی قوناق‌لار، غلبه‌دن سونرا ایلک گؤروشوم‌دور، طبیعی کی، قارداش‌لاریملا گؤروش‌دور. بو گون سحر عزیز قارداشیم، جناب پرزیدنت رجب طیب اردوغانلا تلفونلا دانیشدیق، صحبت ائتدیک، بو بؤیوک غلبه موناسیبتیله بیر-بیریمیزی تبریک ائتدیک. عینی زاماندا، گله‌جک ایشلر حاقیندا فیکیر موبادیله‌سی آپاریلدی. عزیز قارداشیما و بوتون تورکیه خالقینا بو دستکیه، هم رای‌لیگه گؤره اؤز آدیمدان، بوتون آذربایجان خالقی آدیندان بیر داها درین تشککورومو بیلدیردیم. بوتون بو 44 گون عرضینده قارداش تورکیه-‌نین دستکینی بیز هر آن حیس ائدیردیک، بوتون آذربایجان خالقی حیس ائدیردی. بوتون بو گون‌لر عرضینده تورکیه-‌نین وظیفه‌لی شخص‌لری، مجلیس عضو‌لری، ناظیرلر، اجتماعی فعال‌لار، مطبوعات، گئنیش ایجتیمایت، بیزیم بوتون قارداش‌لاریمیز بیزه چوخ بؤیوک دستک اولدولار. بو، بیزه علاوه گوج وئردی، روح یوکسکلیگیمیزی داها دا آرتیردی. بیز بو گون، البته، چوخ خوشبختیک کی، نهایت 30 ایلدن سونرا اؤز دده-بابا تورپاق‌لاریمیزی ایشغالدان آزاد ائتدیک.
بو گون عزیز قارداشیملا صحبت اسناسیندا، عینی زاماندا، تورکیه-روسیا بیرگه آتشکسه نظارت مرکزی‌نین فعالیتی ایله ده باغلی فیکیر موبادیله‌سی آپاردیق. حساب ائدیرم کی، بو دا چوخ اؤنملی آددیم‌دیر. بو، بؤلگه‌ده ایش بیرلیگی‌نین یئنی فورماتی‌دیر. بیز بونو هر زامان ایستییردیک کی، تورکیه و روسیا ارمنیستان-آذربایجان داغلیق قاراباغ موناقیشه‌سینده برابر سویه‌ده رول آلسین‌لار و بو گون بیز بونا نایل اولدوق. بو مرکزین گله‌جک فعالیتی ایله علاقه‌دار بو گون سیزینله ده دانیشاجاغیق و روسیا‌لی همکارلاریمیزلا دانیشاجاغیق کی، قیسا مودت عرضینده بو مرکز یارادیلسین. چونکی ائرمنی سلاحلی قوه‌لری‌نین تورپاق‌لاریمیزدان چیخاریلماسی‌نین آرتیق جدو‌لی وار. بو آیین سونونا قدر اونلار بوتون تورپاق‌لاردان، هله ده ایشغال آلتیندا اولان تورپاق‌لاردان چکیلمه‌لی‌دیرلر. بئله‌لیکله، بو مرکزین قیسا بیر زامان ایچری‌سینده یارادیلماسیندا چوخ بؤیوک فایدا وار".
